Zenta község 2020-as évi mezőgazdasági- és vidékfejlesztési politikája lefolytatásának támogatásáról szóló program (Zenta Község Hivatalos Lapja, 31/2020. sz.) és a 2020-as évben Zenta községben a mezőgazdaság- és vidékfejlesztési programja lefolytatásának támogatásáról szóló program megvalósításáról szóló szabályzat (Zenta Község Hivatalos Lapja, 32/2020. sz.) 14. szakaszának 2. bekezdése alapján, éspedig Zenta község vidékfejlesztési támogatása intézkedéseinek lefolytatásában illetékes bizottsága javaslatára Zenta község polgármestere 2020. november 04. kiírja az alábbi

**NYILVÁNOS FELHÍVÁST**

**VISSZA NEM TÉRÍTENDŐ ESZKÖZÖK ODAÍTÉLÉSÉRE A 2020-AS ÉVBEN A ZENTA KÖZSÉG TERÜLETÉN LEVŐ REGISZTRÁLT MEZŐGAZDASÁGI TERMELŐKNEK – A KOMMERCIÁLIS CSALÁDI MEZŐGAZDASÁGI BIRTOKOK HORDOZÓINAK A SZAPORÍTÓANYAG BESZERZÉSÉRE A MESTERSÉGES MEGTEMÉKENYÍTÉSHEZ ÉS AZ ÁLLATORVOSI SZOLGÁLTATÁSOKRA**

**I. A VISSZA NEM TÉRÍTENDŐ ESZKÖZÖK ODAÍTÉLÉSÉNEK A CÉLJA**

A vissza nem térítendő eszközök odaítélésének alapvető célja a támogatott mezőgazdasági termelők – a kommerciális családi mezőgazdasági birtokok hordozóinak a támogatása, támogatás nyújtása formájában a szaporítóanyag beszerzésére a mesterséges megtermékenyítéshez és az állatorvosi szolgáltatásokra, éspedig a fejős tehenek vagy kocák tartóinak az alapvető állomány faji és genetikai összetételének javítása céljából.

**II. KIVÁLASZTOTT ESZKÖZÖK**

Az eszközök Zenta község 2020-as évi költségvetéséről szóló rendeletben (Zenta Község Hivatalos Lapja, 22/2019. sz.) biztosítottak 1.000.000,00 dináros összegben, programosztályozás 0101 a vidékfejlesztési intézkedések támogatása, aktivitás 002 a vidékfejlesztés támogatásának intézkedései, 421-es funkció, 454000-es közgazdasági osztályozás szubvenciók magánvállalatoknak.

A szaporítóanyag beszerzésére a mesterséges megtermékenyítéshez és az állatorvosi szolgáltatásokra a támogatás odaítélésére, az összesen kiválasztott serkentő eszközök 1.000.000,00 dinárt tesznek. A támogatás intenzitása 100% a teljes költségeket illetően, de legtöbb 20.000,00 dinár áfával használóként.

**III. A VISSZA NEM TÉRÍTENDŐ ESZKÖZÖK HASZNÁLÓI**

A szaporítóanyag beszerzésére a mesterséges megtermékenyítéshez és az elvégzett állatorvosi szolgáltatásokra a térítésre jogosultak a fejős tehenek és kocák tartói, akik eleget tesznek az alábbi kritériumoknak:

1) be vannak jegyezve a mezőgazdasági birtokok regiszterébe

2) aktív státuszban vannak,

3) lakhelyük Zenta község területén van,

4) hogy a jószágok számbeli állása a mezőgazdasági birtokon a jelentkezés benyújtásának pillanatában nem több, mint 15 nyilvántartott fejős tehén, illetve nem több, mint 10 nyilvántartott koca,

5) hogy a 2020-as évben van számlájuk a szaporítóanyag beszerzéséről a mesterséges megtermékenyítésre, illetve az elvégzett állatorvosi szolgáltatásokról,

6) hogy van igazolásuk a hatásköri községi szervtől a kiegyenlített esedékes kötelezettségeikről a helyi közbevételek címén.

**IV. KORLÁTOZÁS A VISSZA NEM TÉRÍTENDŐ ESZKÖKRE VALÓ JOGOSULTSÁGBAN**

Nem jogosultak részt venni a vissza nem térítendő eszközök használatában az alábbi személyek:

1) állattenyésztők, akiknek több, mint 15 nyilvántartott fejős tehenük, illetve több, mint 10 nyilvántartott kocájuk van,

2) Zenta község vidékfejlesztési intézkedései lefolytatásában illetékes bizottságának a tagjai.

Ezen intézkedés keretében a jelentkezés benyújtása kizárja Zenta községben a mezőgazdaság- és vidékfejlesztési programja lefolytatásának támogatásáról szóló program megvalósításáról szóló szabályzat alapján (Zenta Község Hivatalos Lapja, 32/2020. sz.) kiírt más nyilvános felhívások keretében a kérelem benyújtására való jogosultságot.

**V. A VISSZA NEM TÉRÍTENDŐ ESZKÖZÖK ODAÍTÉLÉSÉRE A JELENTKEZÉS BENYÚJTÁSÁNA ÉS A SZÜKSÉGES BIZONYÍTÉKOK**

Az érdekelt mezőgazdasági termelők a jelentkezési űrlapot a vissza nem térítendő eszközök odaítélésére (1-es számú melléklet) átvehetik Zenta község hivatalos honlapjáról, címe [www.zenta-senta.co.rs](http://www.zenta-senta.co.rs) vagy minden munkanapon a Zentai Községi Közigazgatási Hivatal fogadóirodában és a helyi közösségek helyiségeiben.

Az érdekelt mezőgazdasági termelők a vissza nem térítendő eszközök jelentkezése mellett (1-es számú melléklet) az alábbi bizonyítékokat nyújtják be:

1) Eredeti igazolást a mezőgazdasági birtok aktív státuszáról, kiadva a Kincstári Igazgatóság által (nem idősebb 6 hónapnál).

2) Az érvényes személyi igazolványának fénymásolatát, illetve a leolvasott érvényes személyi igazolványt a jelentkezés benyújtóját illetően,

3) A hatáskori állategészségügyi állomás eredeti igazolását a mezőgazdasági birtokon a jószágok számának állásáról (nem lehet idősebb 30 napnál).

4) Az eredeti számlát és a fiskális kivonatot vagy más hiteles pénzügyi dokumentumot a tételesen felsorolt javak fajtájáról, illetve a szolgáltatásról és azok összegeiről a 2020-as évben.

5) A határköri községi szerv eredeti igazolását a kiegyenlített esedékes kötelezettségekről a közbevételek címén.

6) Eredeti kivonatot a mezőgazdasági birtokok nyilvántartásából – adatok a mezőgazdasági birtokról az adatokkal a mezőgazdasági birtok tagjainak a számáról és a mezőgazdasági birtok rendeltetési számlája számáról (nem lehet idősebb 6 hónapnál), és

7) A mezőgazdasági birtokok nyilvántartásából az eredeti kivonat - a növényi termelés szerkezete az adatokkal a mezőgazdasági birtok rendelkezésére álló földterület területéről (nem lehet idősebb 6 hónapnál).

**VI. A JELENTKEZÉSEK BENYÚJTÓINAK PONTOZÁSA ÉS RANGSOROLÁSA**

A jelentkezés benyújtói, a mezőgazdasági termelők, fejős tehenek és kocák tartói, akik benyújtották jelentkezésüket a vissza nem térítendő eszközök odaítélésére a szaporítóanyag beszerzésére a mesterséges megtermékenyítésre és az elvégzett állatorvosi szolgáltatásokra, az alábbi módon kerülnek pontozásra és rangsorolásra:

|  |  |  |
| --- | --- | --- |
| Sorszám | Kritériumtípus a kiválasztásra  | Pontok |
|  | A mezőgazdasági birtok tagjainak száma 3 vagy több, mint 3  | 2 |
|  | Állattenyésztő 30 éves korig  | 4 |
|  | Állattenyésztő 31-től 40 éves korig  | 2 |
|  | Állattenyésztő, aki 1-től 5 kocát tart  | 2 |
|  | Állattenyésztő, aki 6-tól 10 kocát tart  | 1 |
|  | Állattenyésztő, aki 1-től 8 fejős tehenet tart  | 2 |
|  | Állattenyésztő, aki 9-től 15 fejős tehenet tart | 1 |
|  | Nőnemű állattenyésztő  | 2 |

Amennyiben 2 vagy több jelentkezés benyújtója azonos pontszámmal rendelkezik, előnye annak a benyújtónak van, aki a jelentkezés pillanatában kevesebb mezőgazdasági földterülettel rendelkezik.

Amennyiben 2 vagy több jelentkezés benyújtója azonos pontszámmal rendelkezik és a jelentkezés benyújtásának pillanatában azonos mezőgazdasági földterületük van, előnye annak a benyújtónak van, aki korábban nyújtotta be a jelentkezést.

**VII. A VISSZA NEM TÉRÍTENDŐ ESZKÖZÖK ODAÍTÉLÉSÉNEK ELJÁRÁSA**

A jelentkezések benyújtására a határidő leteltét követően Zenta község vidékfejlesztési politikája lefolytatásában illetékes bizottság felbontja a beérkezett jelentkezéseket, ellenőrzi, hogy teljesek-e és határidőn belüliek-e, ellenőrzi a csatolt dokumentumok pontosságát és hitelességét, minden egyes jelentkezést illetően.

Az adminisztrációs ellenőrzést követően, Zenta község vidékfejlesztési politikája lefolytatásában illetékes bizottság elvégzi a beérkezett jelentkezések értékelését, és javaslatot ad Zenta község polgármesterének a vissza nem térítendő eszközök odaítéléséről szóló határozat meghozatalára.

A község polgármestere Zenta község vidékfejlesztési politikája lefolytatásában illetékes bizottság javaslatára legkésőbb a nyilvános felhívásra a jelentkezések benyújtására a határidő leteltét követő 15 napon belül meghozza a vissza nem térítendő eszközök odaítéléséről szóló határozatot.

Zenta község szerződést köt a vissza nem térítendő eszközök odaítéléséről minden egyes vissza nem térítendő eszköz használójával, legkésőbb a folyó év december 10-éig.

A vissza nem térítendő eszközök kifizetését a Zenta község és minden egyes vissza nem térítendő eszközök használói között kötött szerződés alapján kerülnek kifizetésre, amelynek kötelezően tartalmaznia kell minden egyes használó folyószámlaszámát.

**VIII. A JELENTKEZÉSEK BENYÚJTÁSÁNAK A HATÁRIDEJE**

A nyilvános felhívásra a jelentkezések benyújtásának a határideje a szükséges kísérő dokumentációval Zenta Község Hivatalos Lapjában való közzétételétől számított 15 nap, azaz legkésőbb 2020. november 19., 24 óráig.

A hiányos és késve érkezett jelentkezéseket a bizottság nem fogja megvitatni.

A kitöltött jelentkezést a vissza nem térítendő eszközök odaítélésére (1-es számú melléklet), a szükséges bizonyítékokkal az érdekelt mezőgazdasági termelők Zenta község vidékfejlesztési politikája lefolytatásában illetékes bizottság nyújtják be, és amelyet Zenta község Községi Közigazgatási Hivatal fogadóirodájában, Fő tér 1-es szám alatt kell benyújtani, minden munkanapon 8.00 órától 14.00 óráig, vagy posta útján, a felsorolt címre, a megjelöléssel: „Jelentkezés - szaporítóanyag beszerzése a mesterséges megtermékenyítésre és az állatorvosi szolgáltatásokra a támogatás odaítélésére”, a jelentkezés benyújtása határidejének a leteltéig.

A jelen pályázatot közzé kell tenni Zenta Község Hivatalos Lapjában, Zenta község Községi Közigazgatási Hivatala hirdetőtábláján, a helyi közösségek helyiségeiben, valamint Zenta község hivatalos honlapján, a [www.zenta-senta.co.rs](http://www.zenta-senta.co.rs) címen.

**Szerb Köztársaság**

**Vajdaság Autonóm Tartomány**

**Zenta község**

**Zenta község polgármestere Czeglédi Rudolf, okl. építőmérnök s. k.**

**Szám: 320-31/2020-II a község polgármestere**

**Kelt: 2020. november 04.**

**Zenta**